el el el el el el el el el el el sv el el el el el el ro pt el el el el el el el el el el el el el el el en el el el el el el el el el el el el el en el el el el el el el el el el el el el el el el el el el el el el el el el el el en el en en el el es el ro el ro es el el en el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Το Teleradio-Moldova (η Ραδιοτηλεόραση της Μολδαβίας, TRM) είναι ο δημόσιος ραδιοτηλεοπτικός φορέας της Μολδαβίας.
8 Οκτωβρίου 1939 ως Radio Basarabia, ο δεύτερος ραδιοφωνικός σταθμός του Ρουμανικής Ραδιοφωνικής Εταιρίας
δεδομένα (π • σ • ε )
Έχει στον έλεγχό του τα τηλεοπτικά κανάλια Moldova 1 και Moldova 2 και τους ραδιοφωνικούς σταθμούς Radio Moldova, Radio Moldova Tineret και Radio Moldova Muzical. Το TRM έγινε πλήρες μέλος της Ευρωπαϊκής Ραδιοτηλεοπτικής Ένωσης την 1η Ιανουαρίου 1993, υπό την πρώην ονομασία του Radioteleviziunea Nationala din Moldova (RTNM).
Η πρώτη ραδιοφωνική μετάδοση στην Μολδαβία πραγματοποιήθηκε την 1η Νοεμβρίου 1928 από την Ρουμανική Ραδιοφωνική Εταιρία στο Βουκουρέστι. Στις 30 Οκτωβρίου 1930, η Τιράσπολ ξεκίνησε την μετάδοση ενός Σοβιετικού ραδιοφωνικού σταθμού των 4 βατ που κύριος σκοπός του ήταν η αντι-ρουμανική προπαγάνδα στην Μολδαβία μεταξύ του ποταμού Προύθου και Δνείστερου[1]. Ένα νέο ραδιοφωνικό δίκτυο, Μ. Γκόρκι, που χτίστηκε το 1936 στην Τιράσπολη, επέτρεψε μία μεγαλύτερη κάλυψη του σταθμού στην περιοχή της Βεσσαραβίας. Στο πλαίσιο αυτό το 1937, το Κισινάου έδωσε στην Ρουμανική Ραδιοφωνική Εταιρία ένα κτίριο για την λειτουργία του πρώτου ραδιοφωνικού σταθμού στο Κισινάου, έτσι ώστε να αντιμετωπιστεί η Σοβιετική προπαγάνδα. Κάποια δοκιμαστικά προγράμματα ξεκίνησαν στις αρχές του Ιουνίου 1939. Ο πομπός που εγκατέστησε η Εταιρεία Μαρκόνι στο Κισινάου, ήταν ο καλύτερος στην Ρουμανία[2]. Τον Ιούλιο του 1939, η Gazeta Basarabiei έγραψε πως ο πρώτος ραδιοφωνικός σταθμός στο Κισινάου ήταν "δύο φορές καλύτερος από αυτόν του Βουκουρεστίου ή από αυτόν της Τιράσπολης".
Το Radio Basarabia το 1940
Η εταιρία ξεκίνησε στις 8 Οκτωβρίου 1939, με την ονομασία Radio Basarabia, ο οποίος ήταν ο δεύτερος ραδιοφωνικός σταθμός της Ρουμανικής Ραδιοφωνικής Εταιρίας. Στις 8 Οκτωβρίου 1939, το Radio Basarabia (με δικές του μεταδόσεις στα Ρουμανικά και στα Ρώσικα) ξεκίνησε στο Κισινάου από την Ρουμανική Ραδιοφωνική Εταιρία[3]. Το Radio Basarabia είχε έξι υπηρεσίες: την γραμματεία, την τεχνική υπηρεσία, τα προγράμματα υπηρεσιών, την διοικητική υπηρεσία, το τμήμα δικαστικών διαφορών και το εμπορικό τμήμα[4]. Με την Σοβιετική κατοχή της Βεσσαραβίας τον Ιούνιο του 1940, το μεγαλύτερο μέρος του αρχείου και του προσωπικού διέφυγαν στην πόλη Χούσι της Ρουμανίας. Ο κόκκινος στρατός ανατίναξε το κτήριο και οι σωροί των ανθρώπων που εξακολούθησαν να εργάζονται για τον σταθμό βρέθηκαν σε πηγάδι[5]. Το 1958, ο Νικολάε Λουπάν έγινε ο πρώτος επικεφαλής συντάκτης του Teleradio-Moldova.
Moldova 1: Λειτούργησε στις 30 Απριλίου 1958. Είναι το πρώτο κανάλι του φορέα με γενικό πρόγραμμα (κυρίως ενημερωτικό και ψυχαγωγικό).
Moldova 2: Είναι το δεύτερο κανάλι του φορέα το οποίο λειτούργησε στις 3 Μαΐου 2016 και ύστερα από πρόταση της EBU. Το πρόγραμμά του είναι κυρίως αθλητικό με κάλυψη ζωντανών αθλητικών εκδηλώσεων όπως Ολυμπιακοί Αγώνες και Ευρωπαϊκό Πρωτάθλημα ποδοσφαίρου ενώ, μεταδίδει και επαναλήψεις από το Moldova 1[6].
Ο φορέας είχε άλλο ένα κανάλι το TV Moldova Internațional το οποίο ήταν παγκόσμιας εμβέλειας, ωστόσο έκλεισε τον Ιανουάριο του 2013 λόγω οικονομικών ζητημάτων.
Radio Moldova: Λειτούργησε στις 8 Οκτωβρίου 1939 ως Radio Basarabia. Το πρόγραμμά του είναι κυρίως ενημερωτικό.
Radio Moldova Tineret: Ραδιοφωνικός σταθμός που απευθύνεται κυρίως στο νεανικό κοινό με μουσική και περιοδικά.
Radio Moldova Muzical: Ραδιοφωνικός σταθμός που μεταδίδει κυρίως κλασική μουσική.
Μεταξύ του 1992 και 2013, ο φορέας λειτουργούσε και το δικό του διεθνούς εμβέλειας ραδιοφωνικό σταθμό Radio Moldova Internaţional με πρόγραμμα στα αγγλικά, στα ρώσικα, στα γαλλικά, στα ισπανικά και στα ρουμανικά[7].